Atterbury Trust Getuigskrifte - Atterbury Trust
HerinneringeDie Atterbury Trust het klein begin – net ses beurse is in 1999 toegestaan
Ons onthou elkeen van die eerste groep studente nog duidelik – Carmen, ‘n ambisieuse donkerkop wat by Hoërskool Pretoria-Wes gematrikuleer het. Geld was min en sy het van skooldae af naweke en saans by Medicross sowel as by Price Forbes gewerk. Carmen het haar BCom Rek-graad Cum Laude behaal, STR gedoen en ‘n Geoktrooieerde Rekenmeester geword. Sy het by Deloitte uitgeblink, in Los Angeles gaan werk vir ‘n ruk en is later as senior konsultant in die forensiese afdeling aangestel. Vandag is sy die trotse ma van twee kinders en gee sy klas vir nagraadse STR studente by Unisa – ’n talentvolle, selfversekerde vrou.
Nog ‘n GR van die klas van 1999, Jacomien, ‘n kranige rooikop netbalspeelster van Hoërskool FH Odendaal, het ook gevorder tot assosiaat by Logista Ouditeure en ook in Boston gewerk. Sy is tans in ‘n senior finansiële pos by die Council on Higher Education en ook ma van ‘n seuntjie en ‘n dogtertjie.
Christine het vanaf haar tweede jaar sonder ‘n pa grootgeword, was op Hoërskool CR Swart al ’n akademiese uitblinker en lid van die Junior Stadsraad in Pretoria. Na sy haar BA (Hons) in Kriminologie met lof geslaag het sy het vir ‘n tyd in Atterbury se statutêre afdeling gewerk, waarna sy na Adams & Adams toe is.
Riana van der Merwe was ‘n skugter koponderstebo leerling van Hoërskool Elandspoort in Danville. Sy moes op skool by die poskantoor gewerk het vir sakgeld, aangesien daar nie genoeg geld in hulle huishouding was nie. Nadat sy haar BHuishoudkunde Verbruikerswetenskappe by Tukkies in vier jaar voltooi het, kon sy die wêreld vierkantig in die oë kyk.
Ons eerste twee manne was beide Vrystaters – Leslie was op Hoërskool Wilgerivier in Frankfort. Hy het ook sonder ‘n pa grootgeword, maar het reeds op skool op akademies, in sport en redenaar uitgeblink. Leslie het sy BSc Rekenaarwetenskapgraad Cum Laude by die destydse Potchefstroomse universiteit behaal. Stefaans was ‘n plaaskind van Zastron – hoofseun van sy skool en koshuis en ‘n provinsiale rugbyspeler. Dinge het nie so geloop op die plaas nie en geld vir studeer was daar nie. Hy het sy Rekenaar- en Elektroniese Ingenieurswesegraad op die Puk voltooi en werk tans vir Innovative Automation Inc in Kanada.
En so het die jare aangestap… meer as 350 studente het reeds Atterbury Trust beurse ontvang. Daar begin weer 65 nuwe studente in 2016. Daar loop ‘n goue draad deur die afgelope 17 jaar – ons het soveel behoeftige kinders gesien wat daardie één geleentheid aangryp en dit het hulle lewens en dié van mense naby aan hulle onherroeplik ten goede verander.
Wiskunde haar kos, diens haar droom
23 Mar 2017Atterbury Trust	Om met voormalige Atterbury beurshouer Tamaryn du Preez te gesels, is om te besef watter waardevolle hulpbron die volgende generasie is, en hoe belangrik dit... Read More	Van beurshouer tot kollega
22 Mar 2017Atterbury Trust	Dis een van die groot vreugdes vir die Atterbury Trust beurspaneel om te kan waarneem, hoe ‘n skugter matrikulant oor ‘n paar jaar kan transformeer in... Read More	Op ’n hoë noot
21 Feb 2017Atterbury Trust	Dis nou maar een ding van ons Atterburybeursstudente – hulle gryp geleenthede aan en blink uit in meer as net hulle studies. Neem byvoorbeeld vir... Read More	Sport en studies op Stellenbosch!
20 Feb 2017Atterbury Trust	Johann Joubert (ons hoor sy bynaam op Paul Roos se rugbyveld was “Vlam”), is een van Atterbury se splinternuwe beursstudente, wat pas sy eerstejaar in... Read More	Atterburystudent wys aanhouer wen
09 Jan 2017Atterbury Trust	Al werk dinge nie altyd die eerste keer uit nie, verrig ‘n kombinasie van vasberadenheid, deursettingsvermoë en harde werk soms wondere. Heynes Kotze van Brackenfell... Read More	’n Nuwe begin danksy ‘n Atterbury Trust se helpende hand
04 Jan 2017Atterbury Trust	Soos die jaar begin, skud 78 nuwe Atterbury Trust beursstudente hulle stertvere reg vir die nuwe akademiese jaar. Een van hulle is 21-jarige Layla Mayambala... Read More	Drome sonder grense
14 Des 2016Atterbury Trust	Die Atterbury Trust beursprogram gee ons die geleentheid om inspirerende jongmense te ontmoet wat planne maak om Suid-Afrika, Afrika en die wêreld te verbeter. Riaan... Read More	Hoe Atterbury die opvoedingskrisis benader
02 Nov 2016Atterbury Trust	Atterbury probeer met sy beursprogram om op ‘n sinvolle manier by te dra tot die ontwikkeling van die volgende generasie, en die huidige opvoedingskrisis en... Read More	1
Next ›	Belangrike nuus	Beursaansoeke vir 2018 sluit op 30 Junie 2017